Smernice o načinu določanja glob, naloženih v skladu s členom 15(2) uredbe št. 17 in člena 65(5) pogodbe ESPJ

(98/C 9/03)

(Besedilo velja za EGP)

Načela, opisana tukaj, bi morala zagotavljati preglednost in nepristranskost odločb Komisije, v očeh podjetij in prav tako Sodišča Evropskih skupnosti, kadar potrjuje pooblastila, ki so Komisiji podeljena v okviru ustrezne zakonodaje za določanje glob v mejah 10 % celotnega prometa. To pooblastilo pa mora upoštevati skladno in nediskrimatorno politiko, ki je v skladu z zastavljenimi cilji za kaznovanje kršitev pravil konkurence.

Nova metoda določanja zneska globe bo upoštevala naslednja pravila, ki se začnejo z osnovnim zneskom, ki se bo povečal, da bo upošteval oteževalne okoliščine ali zmanjšal, da bo upošteval olajševalne okoliščine.

1. Osnovni znesek

Osnovni znesek se bo določil v skladu s težo in trajanjem kršitve, ki sta edini merili iz člena 15(2) Uredbe 17.

A. Teža

Pri ocenjevanju teže kršitve je potrebno upoštevati njeno naravo, njen dejanski vpliv na trg, kjer se to lahko meri in velikost upoštevnega geografskega trga.

Kršitve se bodo torej razdelile v tri kategorije: manjše kršitve, resne kršitve in zelo resne kršitve.

- manjše kršitve:

Te so lahko trgovinske omejitve, običajno vertikalne narave, vendar z omejenim vplivom na trg in vplivajo samo na znaten, a relativno omejen del trga Skupnosti.

Možne globe: 1000 ECU do 1 milijon ECU.

- resne kršitve:

Te bodo večinoma horizontalne ali vertikalne omejitve iste vrste kot zgoraj, vendar uporabljene bolj strogo, z večjim vplivom na trg in z učinki na širokih področjih skupnega trga. Utegne priti do zlorabe prevladujočega položaja (zavračanje dobav, diskriminacija, izločitve, popusti zaradi lojalnosti, katere dajejo vodilna podjetja, da izključijo konkurente iz trga, itd.).

Možne globe: 1 milijon ECU do 20 milijonov ECU.

- zelo resne kršitve:

Te bodo navadno horizontalne omejitve, kot so cenovni karteli in kvote o delitvah trga ali druga ravnanja, ki ogrožajo pravilno delovanje enotnega trga, kot je porazdelitev domačih trgov in povsem jasna zloraba prevladujočega položaja podjetij, ki imajo dejanski monopol (glej odločbe 91/297/EGS, 91/298/EGS, 91/299/EGS, 91/300/EGS in 91/301/EGS [1] – Soda Ash, 94/815/ES [2] – cement, 94/601/ES [3] – kartonske plošče, 92/163/EC [4] – Tetra Pak in 94/215/ESPJ [5] – jekleni tramovi).

Možne globe: nad 20 milijonov ECU

Znotraj vsake izmed teh kategorij in zlasti glede resnih in zelo resnih kršitev bo predlagana lestvica višin glob omogočila uporabo različnega obravnavanja podjetij v skladu z naravo storjenih kršitev.

Potrebno bo tudi upoštevati dejansko gospodarsko zmožnost kršiteljev, da povzročijo večjo škodo drugim subjektom, zlasti potrošnikom in določiti kazen na ravni, ki naj zagotavlja, da ima dovolj odvračilen učinek.

V splošnem se lahko upošteva tudi dejstvo, da imajo velika podjetja običajno pravno in gospodarsko znanje in infrastrukturo, ki jim omogoča, da lažje spoznajo, da njihovo ravnanje predstavlja kršitev in se zavedajo posledic, ki izhajajo iz tega iz prava o konkurenci.

Če kršitev vključuje več podjetij (npr. kartele), je lahko v nekaterih primerih potrebno uporabljati ponderje za zneske, določene znotraj vsake izmed treh kategorij, da bi upoštevali specifično težo in zato dejanski vpliv kršitev vsakega podjetja na konkurenco, zlasti, če obstaja znatno neskladje med velikostjo podjetij, ki zagrešijo kršitve iste vrste.

Tako lahko načelo enakega kaznovanja za isto ravnanje, če je zaradi okoliščin upravičeno, vodi k različnim globam, naloženim udeleženim podjetjem, ne da bi k taki diferenciaciji vodilo aritmetično izračunavanje.

B. Trajanje

Treba je razlikovati med naslednjim:

- kratkotrajne kršitve (na splošno manj kot eno leto): brez povečanja zneska,

- srednje trajne kršitve (na splošno eno do pet let): povečanje zneska, določenega za resnost, do 50 %,

- dolgotrajne kršitve (na splošno več kot pet let): povečanje zneska, določenega za resnost, do 10 % letno,

Ta pristop bo torej dodal možno povečanje zneska globe.

Na splošno povečanje globe za dolgotrajne kršitve predstavlja znatno krepitev prejšnje prakse z namenom nalaganja učinkovitih sankcij za omejitve, ki so v daljšem obdobju imele škodljiv vpliv na potrošnike. Poleg tega je ta novi pristop v skladu s pričakovanim učinkom obvestila z dne 18. julija 1996 o nenalaganju ali zmanjševanju glob v primerih kartelov [6]. Tveganje, da bo potrebno plačati veliko višjo globo, sorazmerno s trajanjem kršitve, bo nujno povečalo spodbujanje za njeno prijavo ali za sodelovanje s Komisijo.

Osnovni znesek bo posledica dodatka dveh zneskov, določenih v skladu z zgoraj omenjenim:

x teža + y trajanje = osnovni znesek

2. Oteževalne okoliščine

Osnovni znesek se bo povečal v primeru oteževalnih okoliščin, kot so:

- ponovljena kršitev iste vrste in istega(-ih) podjetja(-ij),

- zavračanje sodelovanja z ali poskusi oviranja Komisije pri izvajanju svojih preiskav,

- vloga vodje ali pobudnika kršitve,

- povračilni ukrepi proti drugim podjetjem z namenom ohranjanja praks, ki predstavljajo kršitev,

- potreba po povečanju globe z namenom preseči znesek dobičkov, pridobljenih protipravno kot rezultat kršitve, ko je objektivno možno oceniti ta znesek,

- drugo.

3. Olajševalne okoliščine

Osnovni znesek se bo zmanjšal v primeru olajševalnih okoliščin, kot so:

- izključno pasivna ali "sledi mojemu vodji" vloga pri kršitvi,

- dejansko neizvajanje sporazumov o kršitvah,

- prenehanje kršitev takoj, ko poseže Komisija (zlasti, ko opravi preglede),

- obstoj upravičenega dvoma na strani podjetja, glede tega, ali omejevalno ravnanje v resnici predstavlja kršitev,

- kršitve, storjene kot rezultat malomarnosti ali nenamerno,

- učinkovito sodelovanje podjetij v postopkih izven področja uporabe obvestila z dne 18. julija 1996 o nenalaganju ali zmanjševanju glob v primerih kartelov,

- drugo.

4. Uporaba obvestila z dne 18. julija 1996 o nenalaganju ali zmanjševanju glob [7]

5. Splošne pripombe

(a) Ni treba omenjati, da končni znesek, ki se izračunava po tej metodi (osnovni znesek povečan ali zmanjšan na podlagi odstotka) v nobenem primeru ne sme preseči 10 % svetovnega prometa podjetij, kot je določeno v členu 15(2) Uredbe št. 17. V primeru sporazumov, ki so nezakoniti na podlagi Pogodbe ESPJ, je omejitev, ki je določena v členu 65(5), dvakratni promet od zadevnih izdelkov, v nekaterih primerih povečan na največ 10 % prometa podjetja od izdelkov ESPJ.

Računovodsko leto, na podlagi katerega se določa svetovni promet, mora, kolikor je to mogoče, biti leto, neposredno pred letom, v katerem je sprejeta odločba, ali, če številke niso na voljo za tisto računovodsko leto, za tisto leto neposredno pred njim.

(b) Odvisno od okoliščin je potrebno, ko so bila izvedena zgoraj omenjena izračunavanja, upoštevati določene objektivne dejavnike, kot je poseben ekonomski vidik, kakršnekoli ekonomske ali finančne koristi, ki jih pridobijo kršitelji (glej Enaindvajseto poročilo o politiki konkurence točka 139), posebne značilnosti udeleženih podjetij in, v posebnem socialnem okviru, njihova dejanska zmožnost, da plačajo, in globe je potrebno prilagoditi v skladu s tem.

(c) V primerih, ki vključujejo podjetniška združenja, bi morale biti odločbe kolikor je mogoče naslovljene in globe naložene na posamezna podjetja iz združenja. Če to ni mogoče (npr. če obstaja več tisoč vključenih podjetij) in razen za primere, ki sodijo v Pogodbo ESPJ, naj se združenju naloži skupna globa, izračunana v skladu z načeli, opisanimi zgoraj, a enakovredna skupnemu znesku posameznih glob, ki bi lahko bile naložene vsakemu izmed članov združenja.

(d) Komisija si tudi v določenih primerih pridrži pravico, da naloži "simbolično" globo v višini 1000 ECU, ki ne bi zajemala nobenih izračunavanj na podlagi trajanja kršitve ali oteževalnih ali olajševalnih okoliščin. Upravičenost za naložitev take globe bi morala biti podana v besedilu odločbe.

[1] UL L 152, 15.6.1991, str. 54.

[2] UL L 343, 30.12.1994, str. 1.

[3] UL L 243, 19.9.1994, str. 1.

[4] UL L 72, 18.3.1992, str. 1.

[5] UL L 116, 6.5.1994, str. 1.

[6] UL C 207, 18.7.1996, str. 4.

[7] Glej opombo 6.

--------------------------------------------------